O‘zbekiston Respublikasi Davlat aktivlarini boshqarish agentligi buyurtmalariga asosan baholash obyektlarini baholashda baholovchi tashkilotlar xizmatlarining qiymatini aniqlash va to‘lash tartibi to‘g‘risidagi nizomni tasdiqlash haqida

O‘zbekiston Respublikasi Prezidentining 2019-yil 14-yanvardagi PF-5630-son “Davlat aktivlarini boshqarish, monopoliyaga qarshi kurashishni tartibga solish tizimini va kapital bozorini tubdan takomillashtirish chora-tadbirlari to‘g‘risida”gi Farmoni, O‘zbekiston Respublikasi Prezidentining 2019-yil 14-yanvardagi PQ-4112-son “O‘zbekiston Respublikasi Davlat aktivlarini boshqarish agentligi faoliyatini tashkil etish to‘g‘risida”gi qarori va O‘zbekiston Respublikasi Vazirlar Mahkamasining 2019-yil 15-maydagi 404-son “O‘zbekiston Respublikasi Davlat aktivlarini boshqarish agentligi faoliyatini tashkil etish bo‘yicha chora-tadbirlar to‘g‘risida”gi qaroriga muvofiq, O‘zbekiston Respublikasi Davlat aktivlarini boshqarish agentligi qaror qiladi:
 1. O‘zbekiston Respublikasi Davlat aktivlarini boshqarish agentligi buyurtmalariga asosan baholash obyektlarini baholashda baholovchi tashkilotlar xizmatlarining qiymatini aniqlash va to‘lash tartibi to‘g‘risidagi nizom ilovaga muvofiq tasdiqlansin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 Mazkur Nizom O‘zbekiston Respublikasi Prezidentining 2019-yil 14-yanvardagi PF-5630-son “Davlat aktivlarini boshqarish, monopoliyaga qarshi kurashishni tartibga solish tizimini va kapital bozorini tubdan takomillashtirish chora-tadbirlari to‘g‘risida”gi Farmoni, O‘zbekiston Respublikasi Prezidentining 2019-yil 14-yanvardagi PQ-4112-son “O‘zbekiston Respublikasi Davlat aktivlarini boshqarish agentligi faoliyatini tashkil etish to‘g‘risida”gi qarori va O‘zbekiston Respublikasi Vazirlar Mahkamasining 2019-yil 15-maydagi 404-son “O‘zbekiston Respublikasi Davlat aktivlarini boshqarish agentligi faoliyatini tashkil etish bo‘yicha chora-tadbirlar to‘g‘risida”gi qaroriga va baholash faoliyatini tartibga soluvchi boshqa qonunchilik hujjatlariga muvofiq O‘zbekiston Respublikasi Davlat aktivlarini boshqarish agentligi va uning hududiy boshqarmalari (bundan buyon matnda Agentlik deb yuritiladi) buyurtmalariga asosan baholash faoliyatini amalga oshirish huquqini beruvchi litsenziyaga ega bo‘lgan baholovchi tashkilotlar (bundan buyon matnda baholovchi tashkilot deb yuritiladi) tomonidan baholash obyektlarini baholash xizmatlarining qiymatini aniqlash va to‘lash tartibini belgilaydi.
 1. Mazkur Nizom Agentlik va baholovchi tashkilot o‘rtasida mazkur Nizom kuchga kirgandan keyin tuziladigan shartnomalarga tatbiq etiladi.
 2. Ushbu Nizom O‘zbekiston Respublikasi Prezidenti, O‘zbekiston Respublikasi Vazirlar Mahkamasi yoki Davlat mulkini sotishda tender savdolarini o‘tkazish bo‘yicha davlat komissiyasi qarorlari bilan baholovchi tashkilot shu jumladan, xorijiy baholovchi tashkilot jalb qilingan hollarda hamda ushbu qarorlarda ularni jalb qilishning va (yoki) ular xizmatlarining qiymatini aniqlash va to‘lashning mazkur Nizomda ko‘zda tutilmagan boshqacha tartibi belgilangan taqdirda Agentlik va baholovchi tashkilot o‘rtasida tuziladigan shartnomalarga tatbiq etilmaydi.
 3. Baholovchi tashkilot xizmatlarining mazkur Nizomga asosan aniqlanadigan qiymati bo‘yicha xizmat ko‘rsatish istagini bildirgan baholovchi tashkilot va Agentlik o‘rtasida shartnoma tuziladi.
 4. Baholovchi tashkilotning xizmatlari O‘zbekiston Respublikasi Davlat aktivlarini boshqarish agentligi huzuridagi budjetdan tashqari Davlat aktivlarini boshqarish, transformatsiya va xususiylashtirish jamg‘armasi mablag‘lari hisobidan O‘zbekiston Respublikasi milliy valyutasida to‘lanadi.
 5. Baholovchi tashkilot xizmatlarining qiymatini aniqlash maqsadida mazkur Nizomning 6, 7 va 8-bandlarida keltirilgan formulalar hamda mazkur Nizomning 1-ilovasiga muvofiq koeffitsiyentlardan iborat uslub qo‘llaniladi.
 Bunda, baholovchi tashkilot xizmatlarining qiymatini aniqlash uslubi baholash obyektining quyidagi tiplariga bog‘liq bo‘ladi:
 davlat unitar korxonasi, budjet tashkiloti, xo‘jalik yurituvchi subyekt ustav fondidagi aksiyalar (ulushlar);
 mustaqil balans yuritmaydigan mulkiy majmua, mulkiy majmuaning bir qismi (keyingi o‘rinlarda mulkiy majmua deb yuritiladi);
 bino (shu jumladan, qurilishi tugallanmagan);
 mazkur bandning uchinchi, to‘rtinchi va beshinchi xatboshilarida ko‘zda tutilmagan boshqa asosiy fondlar (inshootlar, uzatuvchi moslamalar, mashinalar, asbob-uskunalar, transport vositalari, instrumentlar, inventar, ishchi hayvon, ko‘p yillik o‘simliklar va boshqa asosiy fondlar) (keyingi o‘rinlarda boshqa aktivlar deb yuritiladi).
 Baholash obyekti tarkibida yer maydoni bo‘lgan taqdirda, baholovchi tashkilot xizmatlarining qiymatiga mazkur Nizomning 10 va 11-bandlariga muvofiq aniqlanadigan yer maydonini baholash xizmatlarining qiymati qo‘shiladi.
 6. Davlat unitar korxonasi, budjet tashkiloti, xo‘jalik yurituvchi subyekt ustav fondidagi aksiyalar (ulushlar) yoki mulkiy majmua baholanganda baholovchi tashkilot xizmatlarining qiymati quyidagi formula bo‘yicha hisoblab chiqariladi:
 Q — davlat unitar korxonasi, budjet tashkiloti, xo‘jalik yurituvchi subyekt ustav fondidagi aksiyalar (ulushlar) yoki mulkiy majmua baholanganda baholovchi tashkilot xizmatlarining qiymati;
 BHM — baholash sanasidagi O‘zbekiston Respublikasida belgilangan bazaviy hisoblash miqdori;
 K1 — mazkur Nizomning 1-ilovasida keltirilgan 1-jadvalga muvofiq bazaviy hisoblash miqdoriga nisbatan koeffitsiyent;
 K2 — mazkur Nizomning 1-ilovasida keltirilgan 2-jadvalga muvofiq bazaviy hisoblash miqdoriga nisbatan koeffitsiyent;
 Kyo — baholashda qo‘llanilgan yondashuv sonini hisobga oluvchi koeffitsiyent bo‘lib, quyidagiga teng:
 bitta yondashuv qo‘llanilganda — 1,0;
 ikkita yondashuv qo‘llanilganda — 1,1;
 uchta yondashuv qo‘llanilganda — 1,2;
 Kh — baholash obyekti joylashgan hududni (Qoraqalpog‘iston Respublikasi, viloyatlar va Toshkent shahri) hisobga oluvchi koeffitsiyent, bunda:
 agar baholash obyekti respublikaning ikkitagacha (ikkita ham kiradi) hududlarida joylashgan bo‘lsa, koeffitsiyent — 1,0;
 agar baholash obyekti respublikaning uchtadan oltitagacha (oltita ham kiradi) hududlarida joylashgan bo‘lsa, koeffitsiyent — 1,05;
 agar baholash obyekti respublikaning yettitadan o‘ntagacha (o‘nta ham kiradi) hududlarida joylashgan bo‘lsa, koeffitsiyent — 1,1;
 agar baholash obyekti respublikaning o‘n bir va undan ortiq hududlarida joylashgan bo‘lsa, koeffitsiyent — 1,15.
 7. Bino (shu jumladan, qurilishi tugallanmagan) baholanganda baholovchi tashkilot xizmatlarining qiymati quyidagi formula bo‘yicha aniqlanadi:
 Q — bino (shu jumladan, qurilishi tugallanmagan) baholanganda baholovchi tashkilot xizmatlarining qiymati.
 8. Boshqa aktivlar baholanganda baholovchi tashkilot xizmatlarining qiymati quyidagi formula bo‘yicha aniqlanadi:
 Q — boshqa aktivlar baholanganda baholovchi tashkilot xizmatlarining qiymati;
 K3 — mazkur Nizomning 1-ilovasida keltirilgan 3-jadvalga muvofiq bazaviy hisoblash miqdoriga nisbatan koeffitsiyent;
 S — baholash obyekti soni;
 Kk — 0,05 ga teng bo‘lgan kamaytiruvchi koeffitsiyent.
 9. Agentlik buyurtmalari asosida baholash obyektlari baholanganda baholovchi tashkilot xizmatlari qiymatining miqdori baholovchi tashkilot tomonidan taqdim etiladigan quyidagi xarajatlar kalkulatsiyasiga asosan:
 davlat unitar korxonasi, budjet tashkiloti, xo‘jalik yurituvchi subyekt ustav fondidagi aksiyalar (ulushlar) yoki mulkiy majmua baholanganda mazkur Nizomning 2-ilovasida keltirilgan shaklga muvofiq;
 bino (shu jumladan, qurilishi tugallanmagan) baholanganda mazkur Nizomning 3-ilovasida keltirilgan shaklga muvofiq;
 boshqa aktivlar baholanganda mazkur Nizomning 4-ilovasida keltirilgan shaklga muvofiq aniqlanadi.
 10. Yer uchastkasi xususiylashtirish maqsadida baholanganda baholovchi tashkilot xizmatlarining qiymati baholash sanasidagi bazaviy hisoblash miqdorining o‘n baravari miqdorida belgilanadi. 
 11. Yerdan foydalanish huquqi baholanganda baholovchi tashkilot xizmatlarining qiymati baholash sanasidagi bazaviy hisoblash miqdorining uch baravari miqdorida belgilanadi.
 12. Baholash obyekti talab qilish huquqi, majburiyat (qarz) bo‘lganda baholovchi tashkilot xizmatlarining qiymati baholash obyektining (davlat unitar korxonasi, budjet tashkiloti, xo‘jalik yurituvchi subyekt ustav fondidagi aksiyalar (ulushlar), mulkiy majmua, bino (shu jumladan, qurilishi tugallanmagan) va boshqa aktivlar) yuzaga kelish manbaidan kelib chiqib belgilanadi.
 13. Baholash obyekti xo‘jalik yurituvchi subyekt ustav fondidagi 5 foizgacha (5 foiz ham kiradi) bo‘lgan aksiyalar (ulushlar) bo‘lganda, mazkur Nizomga muvofiq hisoblangan xizmatlar qiymati 50 foizga kamaytiriladi.
 14. Aynan bir baholovchi tashkilot tomonidan baholash obyekti oldingi baholash sanasidan ikki kalendar yildan ortiq bo‘lmagan muddatda takroran baholanganda, mazkur Nizomga muvofiq oxirgi baholash sanasiga hisoblangan takroriy baholash xizmatlarining qiymati 50 foizga kamaytiriladi.
 15. Baholash to‘g‘risidagi hisobotlarning haqqoniyligini ekspertizadan o‘tkazish bo‘yicha baholovchi tashkilot xizmatlarining qiymati quyidagicha belgilanadi:
 tahliliy ekspertiza o‘tkazilganda, mazkur Nizomga muvofiq baholash sanasiga hisoblangan xizmatlar qiymatining 20 foizi, lekin baholash sanasidagi bazaviy hisoblash miqdorining yigirma baravaridan ko‘p bo‘lmagan miqdorda;
 dala sharoitida ekspertiza o‘tkazilganda, mazkur Nizomga muvofiq baholash sanasiga hisoblangan xizmatlar qiymatining 25 foizi, lekin baholash sanasidagi bazaviy hisoblash miqdorining o‘n baravaridan kam bo‘lmagan miqdorda.
 151. Baholash obyektlari xususiylashtirish maqsadida baholanganda, ularni baholash to‘g‘risidagi hisobotlarning haqqoniyligini baholash sanasidan boshlab bir kalendar yildan ortiq bo‘lmagan muddatda tahliliy ekspertizadan o‘tkaziladi.
 16. Baholovchi tashkilot qo‘shilgan qiymat solig‘i to‘lovchisi bo‘lganda, baholovchi tashkilot xizmatlarining qiymatiga qo‘shilgan qiymat solig‘i miqdori qo‘shiladi.
 17. Mazkur Nizom O‘zbekiston Respublikasi Moliya vazirligi bilan kelishilgan.